CELEX: E2004C0371
Language: el
Date: 2004-12-15 00:00:00
Title: Απόφαση της Εποπτεύουσας Αρχής της ΕΖΕΣ αριθ. 371/04/COL, της 15ης Δεκεμβρίου 2004, που τροποποιεί για τεσσαρακοστή ένατη φορά τους διαδικαστικούς και κανονιστικούς κανόνες στον τομέα των κρατικών ενισχύσεων, διαγράφοντας το κεφάλαιο 26 των κατευθυντήριων γραμμών για τις κρατικές ενισχύσεις όσον αφορά το πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια

10.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/29
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   
   αριθ. 371/04/COL
   της 15ης Δεκεμβρίου 2004
   που τροποποιεί για τεσσαρακοστή ένατη φορά τους διαδικαστικούς και κανονιστικούς κανόνες στον τομέα των κρατικών ενισχύσεων, διαγράφοντας το κεφάλαιο 26 των κατευθυντήριων γραμμών για τις κρατικές ενισχύσεις όσον αφορά το πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 έως 63 και το πρωτόκολλο αριθ. 26,
   τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (2), και ιδίως το άρθρο 24, το άρθρο 5 παράγραφος 2 στοιχείο β) και το άρθρο 1 του μέρους Ι του πρωτοκόλλου αριθ. 3,
   Εκτιμώντας:
   ότι, σύμφωνα με το άρθρο 24 της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ εφαρμόζει τις διατάξεις της συμφωνίας ΕΟΧ σχετικά με τις κρατικές ενισχύσεις,
   ότι σύμφωνα με το άρθρο 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ διατυπώνει συστάσεις, γνωμοδοτεί και εκδίδει ανακοινώσεις και κατευθυντήριες οδηγίες σε θέματα σχετικά με τη συμφωνία ΕΟΧ, εφόσον η συμφωνία αυτή ή η παρούσα συμφωνία το προβλέπει ρητά ή εφόσον η Εποπτεύουσα Αρχή ΕΖΕΣ το κρίνει αναγκαίο,
   Υπενθυμίζοντας τους διαδικαστικούς και κανονιστικούς κανόνες στον τομέα των κρατικών ενισχύσεων (3) που θεσπίστηκαν στις 19 Ιανουαρίου 1994 από την Εποπτεύουσα Αρχή της ΕΖΕΣ,
   ότι η Εποπτεύουσα Αρχή της ΕΖΕΣ ενέκρινε στις 4 Νοεμβρίου 1998 κατευθυντήριες γραμμές σχετικά με το πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (4) αρχικά για δοκιμαστική περίοδο τριών ετών που στη συνέχεια παρατάθηκε μέχρι τις 31 Δεκεμβρίου 2002 και για ορισμένους τομείς παρέμεινε σε ισχύ μέχρι τις 31 Δεκεμβρίου 2003,
   ότι η Επιτροπή των Ευρωπαϊκών Κοινοτήτων εξέδωσε, στις 19 Μαρτίου 2002, νέα ανακοίνωση σχετικά με το πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (5),
   ότι η Εποπτεύουσα Αρχή της ΕΖΕΣ θέσπισε ανάλογο πλαίσιο με την απόφαση 263/02/COL του Σώματος της 18ης Δεκεμβρίου 2002 (6) ως νέο κεφάλαιο 26Α των κατευθυντήριων γραμμών,
   ότι το κεφάλαιο 26Α αποτελεί το νέο πολυτομεακό πλαίσιο που τέθηκε σε ισχύ την 1η Ιανουαρίου 2003 ή την 1η Ιανουαρίου 2004, ανάλογα με τον σχετικό τομέα,
   ότι, ως εκ τούτου, θα πρέπει να διαγραφεί το προηγούμενο πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1.
            
            
               Το κεφάλαιο 26 των κατευθυντήριων γραμμών για τις κρατικές ενισχύσεις διαγράφεται.
            
         
               2.
            
            
               Τα κράτη ΕΖΕΣ θα ενημερωθούν σχετικά με επιστολή η οποία θα περιλαμβάνει αντίγραφο της παρούσας απόφασης.
            
         
               3.
            
            
               Η Επιτροπή των Ευρωπαϊκών Κοινοτήτων θα ενημερωθεί σύμφωνα με το στοιχείο δ) του πρωτοκόλλου αριθ. 27 της συμφωνίας ΕΟΧ, με την αποστολή αντιγράφου της παρούσας απόφασης.
            
         
               4.
            
            
               Η απόφαση θα δημοσιευθεί στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
            
         
               5.
            
            
               Μόνο το κείμενο στην αγγλική γλώσσα της παρούσας απόφασης είναι αυθεντικό.
            
         
      Βρυξέλλες, 15 Δεκεμβρίου 2004.
      
         
            Για την Εποπτεύουσα Αρχή της ΕΖΕΣ
         
         
            Πρόεδρος
         
         Hannes HAFSTEIN
         
         
            Μέλος του Σώματος
         
         Bernd HAMMERMANN
         
      
   
   
      (1)  Στο εξής συμφωνία ΕΟΧ.
   
      (2)  Στο εξής συμφωνία περί Εποπτείας και Δικαστηρίου.
   
      (3)  Κατευθυντήριες γραμμές για την εφαρμογή και ερμηνεία των άρθρων 61 και 62 της συμφωνίας ΕΟΧ και του άρθρου 1 του πρωτοκόλλου αριθ. 3 της συμφωνίας περί Εποπτείας και Δικαστηρίου, που εγκρίθηκαν και εκδόθηκαν από την Εποπτεύουσα Αρχή της ΕΖΕΣ στις 19 Ιανουαρίου 1994 (ΕΕ L 231 της 3.9.1994, συμπλήρωμα ΕΟΧ αριθ. 32), όπως τροποποιήθηκε τελευταία από την απόφαση της Εποπτεύουσας Αρχής αριθ. 305/04/COL της 1ης Δεκεμβρίου 2004 (δεν έχει ακόμα δημοσιευθεί), στο εξής κατευθυντήριες γραμμές για τις κρατικές ενισχύσεις.
   
      (4)  ΕΕ L 111 της 29.4.1999, συμπλήρωμα ΕΟΧ αριθ. 18 αντίστοιχα προς την ανακοίνωση της Επιτροπής — πολυτομεακό πλαίσιο για τις περιφερειακές ενισχύσεις προς μεγάλα επενδυτικά σχέδια (ΕΕ C 107 της 7.4.1998, σ. 7).
   
      (5)  ΕΕ C 70 της 19.3.2002, σ. 8.
   
      (6)  Δεν έχει ακόμα δημοσιευθεί.